paragraph_text: Važno je za napomenuti da je na izradi ove bas-gitare došla do punog izražaja suradnja na relaciji između glavnog proizvođača Fender iz Sjedinjenih Država, i njegovih proizvodnih linija u Meksiku. Cijela proizvodnja je podijeljena u dvije faze, s time da je završna i najbitnija odrađena u Sjedinjenim Državama. Napravljena je po stilu klasičnog P tijela od johe, s jazz-stilom za vrat od javora, što ovom modelu bas-gitare omogućava poletnu svirljivost. Elektromagneti su klasični P / J Fender, s tri potenciometra (dva volumen, ton). Gitara je u svom kratkom periodu proizvodnje 1997. – 1998. izašla u: crnoj, bijeloj, smeđoj i crvenoj boji.